Emmanuel Armah-Kofi Buah

Emmanuel Armah Kofi Buah (wɔwoo no afe 1966) yɛ Ghana amanyɔni a ɔsomm wɔ Ghana aban mu sɛ Ɔmanpanin a ɔhwɛ ahoɔden ne Petroleum so wɔ Ghana manpanin John Mahama aberɛ so firi afe 2013 kɔsi afe 2016. Buah a ɔyɛ National Democratic Congress mu ni no yɛ Mmarahyɛ Badwa no mu ni a ɛwɔ Ellembelle mansini no mu wɔ Atɔe Fam Mantam mu.[3] Ɔyɛ Dɔm kumaa (Minority Leader) baanodani abadiakyiri wɔ Ghana Mmarahyɛ Badwa no mu bere a ɔde no bɛsii James Klutse Avedzi  ananmu no.

 Abrabɔ ahyɛaseɛ ne nwomasua 
Emmanuel Armah Kofi Buah firi Atuabo wɔ Atɔeɛ Mantam mu. Ɔwɔ mmaranim abodin krataa wɔ Kwame Nkrumah Suapɔn a ɛhwɛ Nyansahu ne Mfiridwuma so ne Nyansahu mu abodin krataa wɔ Adwumayɛ mu wɔ Maryland Suapɔn, suapɔn Kɔlege wɔ Amerika.[1][2]

 Amannyɔsɛm 
Kofi Buah na Ɔmampanyin Atta Mills yii no wɔ afe 2009 mu sɛ ɔmmɛyɛ Ɔmanpanyin abadiakyiri a ɔhwɛ ahoɔden so. Wɔ Ɔbɛnem bosome no da a ɛtɔ so du-nson (17) mu wɔ afe 2013 mu no, wɔyii Buah sɛ Ɔmanpanyin a ɔhwɛ Ahoɔden ne Petroleum so.[7] Ɔno na Hon. Boakye Agyarko bɛhyɛɛ n'anan wɔ afe 2017 mu berɛ a New Patriotic Party dii nkonim wɔ afe 2016 Ɔmampanyin abatoɔ mu.[8] Ɔyɛ mmarahyɛ badwani ma Ellembelle Mansini no firi afe 2009.[9] Ɔsom wɔ Adwadie, Nnwuma ne Nsrahwɛ badwakuo, Members Holding Offices of Profit badwakuo, Privileges badwakuo ne badwakuo a wɔhwɛ Selection so.

 N'asetena mu nsɛm 
Buah wɔ mma mmienu. Ɔyɛ Kristoni.

Ɔkaa ne nhumu wɔ nneɛma mmiensa a ɛwɔ soro a akannifoɔ yɛ wɔ Logistics dwumadie bi mu a atirimpɔw wom. Wɔ saa podcast yi mu no ɔkaa ne mfitiaseɛ asetena nso ho asɛm .

Ɔkyerɛkyerɛɛ mu sɛ ne papa yɛ postmaster a owui bere a na wadi mfeɛ ason (7) pɛ. Sɛ́ agya a na ɔno nkutoo na ɔhwɛ fie no gyaa wɔn aban bungalow nkutoo no wɔtenaa hɔ kɔ sii sɛ wɔka kyerɛɛ wɔn sɛ wɔntu mfiri dan no mu. Ne maame faa asɛdeɛ a ɛne sɛ ɔbɛdi wɔn ahiadeɛ ho dwuma na wahwɛ ahu sɛ wɔbɛyɛ wɔn fie nnwuma ɛmfa ho sɛ na ɔnsuaa nwoma no. Owura Buah kyerɛɛm sɛ ɔno deɛ na ɔnnim da sɛ ne maame nnim nwoma kɔsii sɛ ɔnyinii kɛse efiri sɛ na ne maame dwene wɔn adesua mu nkɔsoɔ ho yie. Apereperedie a ne maame faa mu sɛ ɔbɛhwɛ sɛ wɔbɛdi wɔn ahiadeɛ ho dwuma no kanyan no wɔ nkonimdie kwan no so, na ɛyɛ n’asɛdeɛ sɛ ɔrenni ne maame hwammɔ.

 Baabi a menyaa mmoa firiiɛ